02013D0776 — ET — 07.11.2019 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS, 18. detsember 2013, millega asutatakse Hariduse, Audiovisuaalvaldkonna ja Kultuuri Rakendusamet ning tunnistatakse kehtetuks otsus 2009/336/EÜ (2013/776/EL) (ELT L 343 19.12.2013, lk 46)

Muudetud:









▼B

KOMISJONI RAKENDUSOTSUS,

18. detsember 2013,

millega asutatakse Hariduse, Audiovisuaalvaldkonna ja Kultuuri Rakendusamet ning tunnistatakse kehtetuks otsus 2009/336/EÜ

(2013/776/EL)







Artikkel 1

Asutamine ja ametiaeg

Hariduse, Audiovisuaalvaldkonna ja Kultuuri Rakendusamet (edaspidi „amet”) asutatakse ajavahemikuks 1. jaanuarist 2014 kuni 31. detsembrini 2024 ja selle põhikirja reguleeritakse määrusega (EÜ) nr 58/2003.

Artikkel 2

Asukoht

Ameti asukoht on Brüsselis.

Artikkel 3

Eesmärgid ja ülesanded

1. Ametile tehakse ülesandeks järgmiste ühenduse programmide teatavate osade juhtimine:

a) „Erasmus+”;

b) programm „Loov Euroopa”;

c) programm „Kodanike Euroopa”;

d) „Euroopa vabatahtlik humanitaarabikorpus (ELi humanitaarabi vabatahtlikud)”;

▼M2

e) hariduse, audiovisuaalvaldkonna, kultuuri, kodakondsuse ja noortega seotud projektid järgmiste väliskoostöö vahendite raames:

— Euroopa Parlamendi ja nõukogu määrus ühinemiseelse abi rahastamisvahendi kohta (IPA II) ( 1 )

— Euroopa Parlamendi ja nõukogu määrus, millega luuakse Euroopa naabruspoliitika rahastamisvahend ( 2 )

— Euroopa Parlamendi ja nõukogu määrus, millega luuakse arengukoostöö rahastamisvahend ( 3 )

— Euroopa Parlamendi ja nõukogu määrus, millega luuakse partnerluse rahastamisvahend koostööks kolmandate riikidega ( 4 )

— nõukogu määrus 11. Euroopa Arengufondi rakendamise kohta ( 5 );

▼M1

f) Euroopa solidaarsuskorpus.

Ameti ülesanne on osutada ka teenuseid muudele liidu programmidele, mis aitavad saavutada Euroopa solidaarsuskorpuse eesmärke, millele on osutatud Euroopa solidaarsuskorpuse õigusraamistiku kehtestamist käsitleva määruse ( 6 ) artikli 5 lõikes 3.

▼B

Esimest lõiku kohaldatakse alates iga kõnealuse programmi jõustumise kuupäevast.

2. Ameti ülesanne on juhtida järgmiste ühenduse järelejäänud programmide teatavaid osi:

a) kõrgharidusprojektid, mida rahastatakse vastavalt määrusele (EMÜ) nr 3906/89, mis käsitleb majandusabi andmist teatavatele Kesk- ja Ida-Euroopa riikidele („Phare”);

b) Euroopa päritoluga audiovisuaalteoste arendamise ja levitamise soodustamiseks ettenähtud programm („MEDIA II – arendamine ja levitamine”, 1996–2000), mis kiideti heaks otsusega 95/563/EÜ;

c) Euroopa audiovisuaaltööstuse kvalifitseeritud tööjõu koolitusprogramm („MEDIA II – koolitus”, 1996–2000), mis kiideti heaks otsusega 95/564/EÜ;

d) ühenduse haridusalase tegevusprogrammi „Socrates” teine etapp (2000–2006), mis kiideti heaks Euroopa Parlamendi ja otsusega nr 253/2000/EÜ;

e) ühenduse kutseõpet käsitleva tegevusprogrammi „Leonardo da Vinci” teine etapp (2000–2006), mis kiideti heaks otsusega 1999/382/EÜ;

f) ühenduse tegevusprogramm „Noored” (2000–2006), mis kiideti heaks otsusega nr 1031/2000/EÜ;

g) Programm „Kultuur 2000” (2000–2006), mis kiideti heaks otsusega nr 508/2000/EÜ;

h) kõrgharidusprojektid, mida rahastatakse vastavalt määruse (EÜ, Euratom) nr 99/2000 sätetele, mis käsitlevad abi andmist partnerriikidele Ida-Euroopas ja Kesk-Aasias (2000–2006);

i) kõrgharidusprojektid, mida rahastatakse Albaaniale, Bosniale ja Hertsegoviinale, Horvaatiale, endisele Jugoslaavia Makedoonia Vabariigile, Montenegrole, Serbiale ja Kosovole antavast abist (UNSCR 1244) (2000–2006) ning mis kiideti heaks määrusega (EÜ) nr 2666/2000;

j) kõrgharidusprojektid, mida rahastatakse majandus- ja sotsiaalstruktuuride reformiga kaasnevaid finants- ja tehnilisi meetmeid (MEDA) käsitlevate sätete kohaselt Euroopa-Vahemere piirkonna partnerluse raames ning mis kiideti heaks määrusega (EÜ) nr 2698/2000;

k) üleeuroopalise kõrgharidusalase koostööprogrammi kolmas etapp („Tempus III”) (2000–2006), mis kiideti heaks otsusega 1999/311/EÜ;

l) projektid, mida rahastatakse Euroopa Ühenduse ja Ameerika Ühendriikide vahelise kõrg- ning kutseharidusalase koostööprogrammi uuendamise lepingu (2001–2005) raames, mis on heaks kiidetud otsusega 2001/196/EÜ;

m) projektid, mida rahastatakse Euroopa Ühenduse ja Kanada valitsuse vahelise kõrg- ning kutseharidusalase koostööprogrammi uuendamise lepingu (2001–2005) raames, mis kiideti heaks otsusega 2001/197/EÜ;

n) Euroopa päritoluga audiovisuaalteoste arendamise soodustamise programm („MEDIA Plus – arendamine, levitamine ja müügi edendamine”, 2001–2006), mis kiideti heaks otsusega 2000/821/EÜ;

o) Euroopa audiovisuaaltööstuse kvalifitseeritud tööjõu koolitusprogramm („MEDIA – koolitus”, 2001–2006), mis kiideti heaks otsusega nr 163/2001/EÜ;

p) mitmeaastane programm (2004–2006) info- ja sidetehnoloogiate (IKT) tõhusaks integreerimiseks Euroopa haridus- ja koolitussüsteemidesse (e-õppe programm), mis kiideti heaks otsusega nr 2318/2003/EÜ;

q) ühenduse tegevusprogramm (2004–2006) aktiivse Euroopa Liidu kodakondsuse edendamiseks (kodanike osalus), mis on heaks kiidetud otsusega 2004/100/EÜ;

r) ühenduse tegevusprogramm (2004–2006) noorte valdkonnas Euroopa tasandil tegutsevate organisatsioonide edendamiseks, mis kiideti heaks kiidetud otsusega nr 790/2004/EÜ;

s) ühenduse tegevusprogramm (2004–2006) Euroopa tasandil tegutsevate asutuste edendamiseks ning haridus- ja koolitusalaste eritegevuste edendamiseks, mis kiideti heaks kiidetud otsusega nr 791/2004/EÜ;

t) ühenduse tegevusprogramm (2004–2006) Euroopa tasandil kultuuri valdkonnas tegutsevate asutuste edendamiseks, mis on heaks kiidetud otsusega nr 792/2004/EÜ;

u) programm kõrghariduse kvaliteedi parandamiseks ja kultuuridevahelise mõistmise edendamiseks kolmandate riikidega tehtava koostöö kaudu („Erasmus Mundus”, 2004–2008), mis kiideti heaks otsusega nr 2317/2003/EÜ;

v) projektid, mida rahastatakse Euroopa Ühenduse ja Ameerika Ühendriikide vahelise kõrg- ning kutseharidusalase koostööprogrammi uuendamise lepingu (2006–2013) raames, mis on heaks kiidetud otsusega 2006/910/EÜ;

w) projektid, mida rahastatakse Euroopa Ühenduse ja Kanada valitsuse vahelise kõrghariduse-, koolituse- ja noortevaldkonna koostööraamistikku käsitleva lepingu (2006–2013) raames, mis on heaks kiidetud otsusega 2006/964/EÜ;

x) elukestva õppe tegevusprogramm (2007–2013), mis on heaks kiidetud otsusega nr 1720/2006/EÜ;

y) programm „Kultuur” (2007–2013), mis on heaks kiidetud otsusega nr 1855/2006/EÜ;

z) programm „Kodanike Euroopa” aktiivse Euroopa Liidu kodakondsuse edendamiseks (2007–2013), mis on heaks kiidetud otsusega nr 1904/2006/EÜ;

aa) programm „Aktiivsed noored” (2007–2013), mis on heaks kiidetud otsusega nr 1719/2006/EÜ;

bb) Euroopa audiovisuaalsektori toetusprogramm „MEDIA 2007” (2007–2013), mis on heaks kiidetud otsusega nr 1718/2006/EÜ;

cc) tegevusprogramm kõrghariduse kvaliteedi parandamiseks ja kultuuridevahelise mõistmise edendamiseks kolmandate riikidega tehtava koostöö kaudu („Erasmus Mundus II”, 2009–2013), mis on heaks kiidetud otsusega nr 1298/2008/EÜ;

dd) audiovisuaalvaldkonna koostööprogramm kolmandate riikide valdkondlike asjatundjatega („MEDIA Mundus”, 2011–2013), mis on loodud otsusega nr 1041/2009/EÜ;

ee) kõrgharidusprojektid, mida rahastatakse Aasia arengumaadega tehtavaks majanduskoostööks antava abi raames, mis on heaks kiidetud määrusega (EMÜ) nr 443/92;

ff) kõrgharidus- ja noorsooprogrammid, mida rahastatakse ühinemiseelse abi rahastamisvahendist (IPA), mis on loodud määrusega (EÜ) nr 1085/2006;

gg) põhi-, kesk- ja kõrgharidus- ning noorsooprojektid, mida rahastatakse Euroopa naabrus- ja partnerlusinstrumendist, mis on loodud määrusega (EÜ) nr 1638/2006;

hh) kõrgharidusprojektid, mida rahastatakse arengukoostöö rahastamisvahendist, mis on loodud määrusega (EÜ) nr 1905/2006;

ii) kõrgharidus- ja noorsooprogrammid, mida rahastatakse tööstus- ning teiste suure sissetulekuga riikide ja territooriumidega tehtava koostöö rahastamisvahendist, mis on loodud määrusega (EÜ) nr 1934/2006;

jj) kõrgharidusprojektid, mida rahastatakse Euroopa Arengufondi vahenditest vastavalt koostöölepingule ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele kirjutati alla Cotonous 23. juunil 2000 (otsus 2003/159/EÜ) ning mille muudetud versioonile kirjutati alla Luxembourgis 25. juunil 2005 (otsus 2005/599/EÜ).

3. Amet vastutab lõigetes 1 ja 2 osutatud ühenduse programmide osade rakendamisega seotud järgmiste ülesannete täitmise eest:

a) programmi rakendamise kõikide etappide juhtimine ja eriprojektide kõikide etappide kõikide faaside juhtimine komisjonis vastu võetud asjaomaste tööprogrammide alusel, kui komisjon on ametit nii volikirjas volitanud;

b) eelarve täitmise aktide vastuvõtmine tulude ja kulude osas ning programmi juhtimiseks vajalike kõigi toimingute tegemine, kui komisjon on ametit nii volikirjas volitanud;

c) programmi rakendamise toetamine, kui komisjon on seda volikirjas vastavalt volitanud, sealhulgas teabe levitamine, vajaduse korral koostöös liikmesriikide ametitega;

d) Euroopa haridusalase teabevõrgu „Eurydice” rakendamine liidu tasandil ja noorsoovaldkonna paremale mõistmisele ja tundmaõppimisele suunatud tegevused;

e) kutseharidus- ja -koolitusvaldkonna paremale mõistmisele ja tundmaõppimisele suunatud tegevuste rakendamine liidu tasandil.

4. Ameti ülesanne on osutada, kui see on volikirjas ette nähtud, haldus- ja logistikaalaseid tugiteenuseid, millest saaksid kasu programme juhtivad asutused seal osutatud programmide reguleerimisala ulatuses.

Artikkel 4

Ametisse määramise maksimaalne kestus

1. Juhatuse liikmed nimetatakse ametisse kaheks aastaks.

2. Asutuse direktor määratakse ametisse neljaks aastaks.

Artikkel 5

Järelevalve ja aruandlus

Amet on komisjoni järelevalve all ja annab volikirjas sätestatud korras ja tähtaegadel korrapäraselt aru oma vastutusalasse kuuluvate liidu programmide osade rakendamise käigust.

Artikkel 6

Tegevuseelarve täitmine

Amet täidab oma tegevuseelarvet vastavalt komisjoni määrusele (EÜ) nr 1653/2004.

Artikkel 7

Kehtetuks tunnistamine ja üleminekusätted

1. Otsus 2009/336/EÜ tunnistatakse alates 1. jaanuarist 2014 kehtetuks. Viiteid kehtetuks tunnistatud otsusele tõlgendatakse viidetena käesolevale otsusele.

2. Amet on otsusega 2009/336/EÜ asutatud täitevasutuse õigusjärglane.

3. Ilma et see piiraks volikirjakohast lähetatud ametnike palgaastme läbivaatamist, ei mõjuta käesolev otsus ameti töötajate, sealhulgas direktori õigusi ega kohustusi.

Artikkel 8

Jõustumine

Käesolev otsus jõustub järgmisel päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2014.